  Майя Бывальцева 8-тӥ куартолэзе Удмуртиын эшшо 15 адями коронавирус инфекцилэсь йӧназ. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Та дырылы Удмуртиын 106 адями секыт через вормиз ни. 11 висисьёс улонысь кошкизы 8-тӥ куартолэзьлы элькунын коронавирусэн черлан сизьым выль учыръёсты пусйизы. Висён Ижкарын ньыль улӥсьлэн, Пичи Пурга, Эгра но Каракулино ёросъёсын быдэн одӥг адямилэн шараямын. Элькунын 352 адямилы COVID-19 диагноз пуктэмын, укмысэзлэн тазалыксы секыт. Тегъёс: Тазалык Ижкар Удмуртия коронавирус АлександрБречалов  